Кузнецов һарайы

Кузнецов һарайы (Йортта А. М. Горький һәм Ф. И. Шаляпиндар эшләгән) — классик стилдәге йорт, Форостағы сәй плантацияһы магнаты Александр Кузнецов төҙөгән. Федераль әһәмиәттәге мәҙәни мираҫ объекты булып тора.

Хәҙер Кузнецов һарайында  китапхана һәм «Форос» шифаханаһының конференц-залы урынлашҡан.

 Тарихы 

 Форос паркы 
слева|мини|Кузнецов Александр Григорьевич
Һарай тарихы 1862 йылда башлана,  билдәле «сәй һәм фарфор короле» Александр Кузнецов Фороста йәшәү өсөн участка һатып ала. Александр Григорьевич  Һиндостанда һәм Цейлонда   сәй плантациялары хужаһы булған А. Губкиндың ейәне була .

Парк 1834 йылдан уҡ  картала билдәләнгән була. Кузнецов уны яңынан планлаштырырға ҡарар итә.   1889 йылда Форос  паркында рус классицизмы стилендә йыйнаҡ ике ҡатлы һарай төҙөлә. Проектты шул ваҡытта билдәле булған архитектор   Биллианг төҙөй

 Һарайы төҙөлөшө 
Һарай интерьерын мәрмәр баҫҡыстар, италия оҫталары эшенең паркеты,  каррар мәрмәренән  камин биҙәй. Һарайҙы киң терраса уратып ала, унан паркҡа, яр буйҙарына, тауҙарға һәм диңгеҙгә  матур күренеш асылаДворец Кузнецова и Меллас, райский парк и Дракон: главные достопримечательности Фороса 

Кузнецов йорто  йәшәү һәм ял итеү өсөн уңайлы урын  ғына түгел, бында милексенең  хужалыҡ эшмәкәрлеге лә әүҙем үҫешә. Кузнецов шарап етештереү өсөн 30 гектар майҙанды виноград баҡсаһы итеп тотона. Әлегә тиклем ҙур шарап мөгәрәптәре бар, әммә тәғәйенләнеше буйынса эшләмәй. 

Усадьба биләмәһендә тағы ике ҡатлы йорт бар, уларҙа имение менән идара итеүсе, ҡунаҡтар өсөн бүлмәләр һәм ярҙамсы бүлмәләр урынлашҡан.

 Кузнецовтарҙан һуң 
1895 йылда Александр Кузнецов вафат булғандан һуң усадьбаны  сәнәғәтсе К. К. Ушков һәм уның улы Г.К. Ушков мираҫ итеп алып ҡала. Улар алпауыт хужалығын һәм паркты төҙөкләндереүҙе дауам итә. Г.К. Ушков үҫентеләр өсөн  шәхсән Америка һәм Африкаға бара, бассейндар һәм һыу менән тәьмин итеү системаһы төҙөй, роза баҡсаһы булдыра. Ул имениеға һуңғы техника ҡаҙаныштары индерергә  һәм Форостан зиннәтле курорт  —  казино, кегельбан, теннис корты һәм хатта  ат аҙбарҙары менән ипподром төҙөргә тырыша.  Ул Севастополдән алып Ялтаға тиклем Форос станцияһы менән электр тимер юлы ҡороуҙы планлаштыра. Әммә проектты Октябрь революцияһы туҡтата. 

1916 йылда был  йортта яҙыусы  Максим Горький һәм йырсы  Шаляпин Федор алты аҙна Шаляпин тураһында  «Страницы из моей жизни» автобиографик китап өҫтөндә эшләй. 

Совет осоронда усадьба КПСС Үҙәк Комитетының эштәр менән идара итеү элитаһы өсөн  шифахана була.  Һарайҙа хәҙер китапхана һәм «Форос» шифаханаһының конференц-залы урынлашҡанЖурнал Крым . Килешеү буйынса экскурсиялар үткәрелә.

 Картиналар галереяһы 
Һарайҙың интерьерын икенсе ҡатта 15 ҙур пейзаж полотноһы биҙәй. Картиналарҙы рәссам  Юлий Клевер яҙған һәм улар дымлы штукатуркаға махсус уйымдарҙа беркетелеп ҡуйылған.  Был  панноларҙы кире алыуы, зыян итмәйенсә, мөмкин түгел, был картиналарҙың һаҡланып ҡалыуына ярҙам иткән. Уларҙа Рәсәй пейзаждары һүрәтләнгән, сөнки Александр Григорьевич ауырыған һәм бөтә ваҡытын Ҡырымда үткәргән. Картиналар йыйылмаһы  $3 млн баһалана. 

 Әҙәбиәт 

 Исиков В. П., Литвинов П. А., Литвинова Г. Б. Атлас достопримечательностей Крыма. — Судак: СТАЛКЕР, 2008.
 Курорт Форос. Путеводитель. — Симферополь: МИР, 2010.
 Ена В. Г., Ена Ал. В., Ена Ан. В. Краткий географический словарь Крыма. — Симферополь: Бизнес-Информ, 2009.

 Шулай уҡ ҡарағыҙ 

 Церковь Воскресения Христова (Форос)

 Иҫкәрмәләр 

Категория:Википедия:Тура мәҡәләлә булған Викиһаҡлағысҡа һылтанма
Категория:Википедия:Статьи с переопределением значения из Викиданных
Категория:Һарайҙар
Категория:Рәсәйҙең мәҙәни мираҫы объекттары